section_heading: Povijest
paragraph_text: Kao i druge organizacije u Njemačkoj, klub je bio raspušten okupacijom Saveznika poslije drugog svjetskog rata. Potkraj 1945. klub je ponovo osnovan i nazvan Gymnastics and Sport Club Werder of 1945, ime je ubrzo promijenjeno u Sport Club Green White of 1899, a promjena u staro ime SV Werder dopuštena im je 1946. U to vrijeme u nogometnim klubovima nisu igrali profesionalci, nego samo amateri. Tako je većina Werderovih igrača radila u obližnjoj tvornici duhana Brinkmann, a nadimak im je bio Texas 11 prema brandu cigareta koje je proizvodila ta tvornica.